Κυβέρνηση Τζαννή Τζαννετάκη 1989

Η **Κυβέρνηση Τζαννή Τζαννετάκη 1989** (Ιούλιος - Οκτώβριος 1989) - κυβέρνηση συνεργασίας Ν.Δ. - ΣΥΝ  ανέλαβε τη διακυβέρνηση της χώρας μετά την αδυναμία των εκλογών του Ιουνίου να δώσουν μονοκομματική κυβέρνηση.

Οι βουλευτικές εκλογές της 18ης Ιουνίου 1989 που έγιναν με τον Ν.1847/1989, (που έμεινε γνωστός ως «νόμος Κουτσόγιωργα»)  έδωσαν μη επαρκή πλειοψηφία 145 βουλευτικών εδρών στη Νέα Δημοκρατία, με αποτέλεσμα κανένα κόμμα να μην συγκεντρώσει αυτοδυναμία. Ο Πρόεδρος της Δημοκρατίας, τότε, ξεκίνησε σύμφωνα με το Σύνταγμα, τις διερευνητικές εντολές για τον σχηματισμό κυβέρνησης. Ύστερα από έντονες διαβουλεύσεις, και προκειμένου να μην παραγραφούν τα σχετικά αδικήματα και να σταλούν στη Δικαιοσύνη όλοι οι εμπλεκόμενοι στο σκάνδαλο Κοσκωτά, οι ηγέτες της Νέας Δημοκρατίας, Κωνσταντίνος Μητσοτάκης, και του Συνασπισμού, Χαρίλαος Φλωράκης και Λεωνίδας Κύρκος, αποφάσισαν την στήριξη *«Κυβέρνησης ειδικού σκοπού»*, όπως την ονόμασαν, με Πρωθυπουργό τον αποδεκτό από όλες τις πλευρές, βουλευτή της Ν.Δ., Τζαννή Τζαννετάκη.

Πράγματι, μετά το πέρας των προγραμματικών δηλώσεων, η κυβέρνηση στις 9 Ιουλίου 1989 παίρνει ψήφο εμπιστοσύνης από την Βουλή με 174 ψήφους υπέρ και 125 κατά. Υπέρ της κυβέρνησης ψήφισαν οι 145 βουλευτές της Ν.Δ., 27 του ΣΥΝ (εξαιρουμένου του Κώστα Κάππου του ΚΚΕ), ο βουλευτής της ΔΗ.ΑΝΑ., Κωστής Στεφανόπουλος, και ο μουσουλμάνος βουλευτής του κόμματος Εμπιστοσύνη Αχμέτ Σαδίκ.

Τον Αύγουστο του 1989 η κυβέρνηση Τζαννετάκη με τη συμπλήρωση 40 χρόνων από το τέλος του Εμφυλίου πολέμου αποφάσισε να καταστρέψει στις 29 Αυγούστου, στις υψικάμινους της Χαλυβουργικής στον Ασπρόπυργο, 17.500.000 αστυνομικούς φακέλους πολιτικών φρονημάτων πολιτών. Πολλοί διαμαρτυρήθηκαν για την καταστροφή πολύτιμου αρχειακού υλικού, ενώ αναπτύχτηκαν και σκέψεις για πιθανή καταστροφή ενοχοποιητικών στοιχείων.

Στις 21 Σεπτεμβρίου 1989 η Βουλή παρέπεμψε τον Ανδρέα Παπανδρέου στο Ειδικό Δικαστήριο για ηθική αυτουργία κατ΄ εξακολούθηση στο  σκάνδαλο των τηλεφωνικών υποκλοπών (ή «σκάνδαλο Τόμπρα»), ενώ στις 27 Σεπτεμβρίου παραπέμφθηκε και για το σκάνδαλο Κοσκωτά (κατηγορούμενος για το αδίκημα της ηθικής αυτουργίας σε απιστία και το αδίκημα της παθητικής δωροδοκίας) μαζί με τους υπουργούς του, Αγαμέμνονα Κουτσόγιωργα, Γεώργιο Πέτσο, Παναγιώτη Ρουμελιώτη και Δημήτρη Τσοβόλα.

Ολοκληρώνοντας το έργο της, η κυβέρνηση παραιτήθηκε στις 6/10/1989 προκειμένου να διοριστεί Υπηρεσιακή, με σκοπό την διενέργεια εκλογών.

## Σύνθεση της Κυβέρνησης

* **[[Πρωθυπουργός της Ελλάδας|Πρωθυπουργός - (Πρόεδρος του υπουργικού συμβουλίου)]]**: Τζαννής Τζαννετάκης

* **«[[Υπουργείο Προεδρίας Κυβερνήσεως|Υπουργείο Προεδρίας της Κυβερνήσεως]]»** 
** *«Υπουργός Προεδρίας της Κυβερνήσεως»* : Αθανάσιος Κανελλόπουλος
** *«Αναπληρωτής Υπουργός Προεδρίας της Κυβερνήσεως»* : -
** *«Υφυπουργός Προεδρίας της Κυβερνήσεως»* : Νικόλαος Λέανδρος Λιναρδάτος
* **«[[Υπουργείο Εσωτερικών (Ελλάδα)|Υπουργείο Εσωτερικών]]»
** ''«Υπουργός Εσωτερικών»'' : [[Νίκος Κωνσταντόπουλος]] - ''([[Συνασπισμός της Αριστεράς και της Προόδου|ΣΥΝ]])''
** ''«Αναπληρωτής Υπουργός Εσωτερικών»'': -
** ''«Υφυπουργός Εσωτερικών»'' : -
* **«Υπουργείο Δημοσίας Τάξεως»
**  *«Υπουργός Δημοσίας Τάξης»* : Γιάννης Κεφαλογιάννης
**  *«Υφυπουργός Δημοσίας Τάξης»* : -
* **«[[Υπουργείο Εξωτερικών (Ελλάδα)|Υπουργείον Εξωτερικών]]»**  
** *«Υπουργός Εξωτερικών»* : Τζαννής Τζαννετάκης
** *«Αναπληρωτής Υπουργός Εξωτερικών»*: Γεώργιος Παπούλιας
** *«Αναπληρωτής Υπουργός Εξωτερικών»*:  -
* **«[[Υπουργείο Εθνικής Άμυνας (Ελλάδα)|Υπουργείον Εθνικής Αμύνης]]»**
** *«Υπουργός Εθνικής Αμύνης»* : Ιωάννης Βαρβιτσιώτης
** *«Αναπληρωτής Υπουργός Εθνικής Άμυνας»* : Ιωάννης Βασιλειάδης
** *«Αναπληρωτής Υπουργός Εθνικής Άμυνας»* : -
** *«Υφυπουργός Εθνικής Αμύνης»* :  -
* **«[[Υπουργείο Εθνικής Οικονομίας]]»**
** *«Υπουργός Εθνικής Οικονομίας»* : Γεώργιος Σουφλιάς
** *«Αναπληρωτής Υπουργός Εθνικής Οικονομίας»* : Σωτήρης Χατζηγάκης
** *«Υφυπουργός Εθνικής Οικονομίας»* : -
** *«Υφυπουργός Εθνικής Οικονομίας»* : -
* **«[[Υπουργείο Υγείας, Πρόνοιας και Κοινωνικών Ασφαλίσεων]]»**
** *«Υπουργός Υγείας, Πρόνοιας και Κοινωνικών Ασφαλίσεων»*: -
** *«Αναπληρωτής Υπουργός Υγείας, Πρόνοιας και Κοινωνικών Ασφαλίσεων»* : Μιλτιάδης Έβερτ
** *«Υφυπουργός Υγείας, Πρόνοιας και Κοινωνικών Ασφαλίσεων»*: -
***[[Υπουργείο Δικαιοσύνης (Ελλάδα)|Υπουργείον Δικαιοσύνης]]**
** *«Υπουργός Δικαιοσύνης»* : Φώτης Κουβέλης - *([[Συνασπισμός της Αριστεράς, των Κινημάτων και της Οικολογίας|ΣΥΝ]])*
* **«[[Υπουργείο Εθνικής Παιδείας και Θρησκευμάτων|Υπουργείον Εθνικής Παιδείας και Θρησκευμάτων]]»**
** *«Υπουργός Εθνικής Παιδείας και Θρησκευμάτων»* : Βασίλης Κοντογιαννόπουλος
** *«Αναπληρωτής Υπουργός Εθνικής Παιδείας και Θρησκευμάτων»* : Άννα Ψαρούδα - Μπενάκη
** *«Υφυπουργός Εθνικής Παιδείας και Θρησκευμάτων»* : -
* **«[[Υπουργείο Πολιτισμού (Ελλάδα)|Υπουργείο Πολιτισμού]]»** 
** *«Υπουργός Πολιτισμού»* : Άννα Ψαρούδα - Μπενάκη
: - αντικαταστάθηκε στις 7 Ιουλίου 1989 από τον Γεώργιο Μυλωνά
** *«Αναπληρωτής Υπουργός Πολιτισμού»* : -
** *«Υφυπουργός Πολιτισμού»* : -
* **«[[Υπουργείο Οικονομικών (Ελλάδα)|Υπουργείον Οικονομικών]]»**
** *«Υπουργός Οικονομικών»* : Αντώνης Σαμαράς
** *«Αναπληρωτής Υπουργός Οικονομικών»* : -
** *«Υφυπουργός Οικονομικών»* : -
* **«[[Υπουργείο Μακεδονίας-Θράκης]]»**
** *«Υπουργός Μακεδονίας - Θράκης»* : Παναγιώτης Χατζηνικολάου
* **«[[Υπουργείο Αιγαίου]]»**
** *«Υπουργός Αιγαίου»* :  Μανώλης Κεφαλογιάννης
* **«[[Υπουργείο Γεωργίας (Ελλάδα)|Υπουργείον Γεωργίας]]»**
** *«Υπουργός Γεωργίας»* : Σταύρος Δήμας
** *«Υφυπουργός Γεωργίας»* : -
* **[[Υπουργείο Περιβάλλοντος, Χωροταξίας και Δημοσίων Έργων]]»**
** *«Υπουργός Περιβάλλοντος, Χωροταξίας και Δημοσίων Έργων»* : Σωτήρης Κούβελας
** *«Αναπληρωτής Υπουργός Περιβάλλοντος, Χωροταξίας και Δημοσίων Έργων»* : -
** *«Υφυπουργός Περιβάλλοντος, Χωροταξίας και Δημοσίων Έργων»* : 
* **«[[Υπουργείο Εργασίας (Ελλάδα)|Υπουργείο Εργασίας]]»**
** *«Υπουργός Εργασίας»* :   Σωτήρης Χατζηγάκης
: - αντικαταστάθηκε στις 7 Ιουλίου 1989 από τον Θεοχάρη Παπαμάργαρη
** *«Υφυπουργός Εργασίας»* : -
* **«[[Υπουργείο Βιομηχανίας, Ενέργειας και Τεχνολογίας]]»**
** *«Υπουργός Βιομηχανίας, Ενέργειας και Τεχνολογίας»* : Μιχαήλ Παπακωνσταντίνου
** *«Αναπληρωτής Υπουργός Βιομηχανίας, Ενέργειας και Τεχνολογίας»*: -
* **«[[Υπουργείο Εμπορίου (Ελλάδα)|Υπουργείο Εμπορίου]]»**
** *«Υπουργός Εμπορίου»* : Ανδρέας Ανδριανόπουλος
** *«Αναπληρωτής  Υπουργός Εμπορίου»* : -
** *«Υφυπουργός Εμπορίου»* :-
* **«[[Υπουργείο Μεταφορών και Επικοινωνιών]]»**
** *«Υπουργός Μεταφορών και Επικοινωνιών»* : Νικόλαος Γκελεστάθης
** *«Αναπληρωτής Υπουργός Μεταφορών και Επικοινωνιών»*: -
** *«Υφυπουργός Μεταφορών και Επικοινωνιών»* : -
* **«[[Υπουργείο Εμπορικής Ναυτιλίας (Ελλάδα)|Υπουργείο Εμπορικής Ναυτιλίας]]»
** ''«Υπουργός Εμπορικής Ναυτιλίας»'' : [[Αριστοτέλης Παυλίδης]]
** ''«Αναπληρωτής Υπουργός Εμπορικής Ναυτιλίας»'' : -
* **Υπουργείο Τουρισμού** 
** ''«Υπουργός Τουρισμού»'' : Τζαννής Τζαννετάκης

* **«Υπουργός χωρίς Χαρτοφυλάκιο»''' : Μανώλης Κεφαλογιάννης

## Πηγές - Παραπομπές


1989 07
1989 06